மனு ஜோசப்

Articles with hCards
மனு ஜோசப் (Manu Joseph) (பிறப்பு 22 ஜூலை 1974)   ஒரு இந்திய ஊடகவியலாளர் மற்றும் எழுத்தாளர் ஆவர். இவர் ஓபன் இதழின் முன்னாள் ஆசிரியரக இருந்தார்.

வாழ்க்கை மற்றும் தொழில் 
மனு கேரளாவின் கோட்டயத்தில் பிறந்து, சென்னையில் வளர்ந்தார் . சென்னை லயோலா கல்லூரியின் பட்டதாரியான இவர், சென்னை கிறிஸ்டியன் கல்லூரியில் படிப்பை பாதியில் நிறுத்திவிட்டு, சொசைட்டி இதழில் எழுத்தாளராக ஆனார். இவர் ஓபன் இதழின் முன்னாள் ஆசிரியராக இருந்தார்.மேலும், தி  நியூயார்க் டைம்சு, தி ஹிந்துஸ்தான் டைம்சு ஆகிய இதழ்களுக்கு கட்டுரையாளராக இருந்தார். 2007 இல், அவர் செவனிங் அறிஞராக இருந்தார்.  இவர்  தற்போது டெல்லியில் வசித்து வருகிறார். இவரது  முதல் புதினமான  சீரியஸ் மென் (2010)  தி இந்து இலக்கிய பரிசு மற்றும் பென் /ஓபன் புக்  விருதை வென்றது . இப்புதினத்தை அடிப்டையாகக் கொண்டு, இயக்குனர்  சுதிர் மிஸ்ரா ஒரு திரைப்படத்தை வெளியிட்டார். அக்டோபர் 2020இல், இத்திரைப்படம் அதே பெயரில் அமேசான் பிரைமில் வெளியிடப்பட்டது.

இவரது இரண்டாவது புதினம், தி இலிசிட் ஹேப்பினஸ் ஆஃப் அதர் பீப்பிள், செப்டம்பர் 2012  இல் வெளியிடப்பட்டது. இவரது மூன்றாவது புதினம், மிஸ் லைலா: ஆர்ம்ட் அண்ட் டேன்ஜர்அஸ் செப்டெம்பர் 2017இல் வெளியிடப்பட்டது.  மேலும், லவ் கிச்சடி (2009) திரைப்படத்திற்கும் மனு  திரைக்கதை எழுதியுள்ளார். 

ஜனவரி 2014 இல், மனு ஓபன் இதழின் ஆசிரியர் பதவியை ராஜினாமா செய்தார். 

மனு, 17 டிசம்பர் 2021 அன்று நெட்ப்ளிஸில் வெளியிடப்பட்ட இந்திய ஆங்கில மொழி நகைச்சுவை வலைத் தொடரான 'டிகப்பில்ட்' இன்  எழுத்தாளர் ஆவார்.

புதினங்கள் 

 சீரியஸ் மென் (2010)
 தி இலிசிட் ஹேப்பினஸ் ஆஃப் அதர் பீப்பிள் (2012)
 மிஸ் லைலா: ஆர்ம்ட் அண்ட் டேன்ஜர்அஸ் (2017)

திரைப்படங்கள் மற்றும் தொடர்கள் 

 லவ் கிச்சடி
 சீரியஸ் மென்
 டீக்கபில்டு

இணைப்புகள் 
வாழும் நபர்கள்
1974 பிறப்புகள்
ஊடகத் துறையினர்